CELEX: 
Language: ro
Date: 2020-11-17 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) 2019/1700 al Parlamentului European și al Consiliului prin specificarea numărului și a titlului variabilelor pentru domeniul venitului și condițiilor de viață, în ceea ce privește sănătatea și calitatea vieții

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Conform articolului 6 alineatul (1) din Regulamentul (UE) 2019/1700 al Parlamentului European și al Consiliului de stabilire a unui cadru comun pentru statisticile europene referitoare la persoane și gospodării, bazate pe datele la nivel individual colectate din eșantioane Comisia este împuternicită să adopte acte delegate care să precizeze numărul și titlul variabilelor aferente diferitelor seturi de date. Conform articolului 6 alineatul (2), numărul variabilelor stabilit în actul delegat nu trebuie să depășească cu peste 5 % numărul variabilelor prevăzut pentru fiecare domeniu dintre cele deja solicitate de Comisie (Eurostat) la momentul intrării în vigoare a Regulamentului (UE) 2019/1700.
            
            
               Ancheta statistică privind venitul și condițiile de viață (EU-SILC) este alcătuită dintr-un nucleu EU-SILC și un sistem care combină șapte module continue și trei module ad hoc pe o perioadă de șase ani. Variabila nucleului EU-SILC, precum și primul modul din trei în trei ani și primul modul ad hoc care trebuie transmise Comisiei (Eurostat) sunt prevăzute în Regulamentul delegat (UE) 2020/256 al Comisiei.
            
            
               Prezentul regulament delegat reglementează numărul și titlul variabilelor pentru setul de date aferent domeniului condițiilor de viață, legate de modulul pe trei ani privind sănătatea și de modulul pe șase ani privind calitatea vieții. Aceste două module urmează să fie puse în aplicare pentru prima dată în 2022.
            
            
               2.CONSULTĂRI ANTERIOARE ADOPTĂRII ACTULUI
            
            
               Comisia a efectuat consultări corespunzătoare la pregătirea prezentului act delegat.
            
            
               Comisia a consultat experți naționali care au fost invitați la reuniuni ale experților pentru a discuta lista variabilelor care urmează să fie incluse în actul delegat. În perioada martie-mai 2020 au avut loc consultări scrise cu directorii europeni pentru statistici sociale. În decembrie 2019 și mai 2020 au fost consultați membrii grupului de lucru privind venitul și condițiile de viață (ILC). Membrii grupurilor operative „EU-SILC” și „European Health Interview Survey (EHIS) (Ancheta europeană privind sănătatea realizată prin interviu)” au fost consultați în februarie 2020.
            
            
               Comisia a informat în mod corespunzător Parlamentul European și Consiliul cu privire la consultări.
            
            
               3.ELEMENTE JURIDICE ALE ACTULUI DELEGAT
            
            
               Obiectivul prezentului regulament delegat este de a adopta numărul și titlul variabilelor pentru modulul pe trei ani privind sănătatea și pentru modulul pe șase ani privind calitatea vieții din 2022, astfel cum se prevede la articolul 6 alineatul (1) din Regulamentul (UE) 2019/1700.
            
            
               În combinație cu variabilele anuale incluse în anexa II la Regulamentul (UE) 2019/2242, numărul variabilelor care trebuie colectate în 2022 nu depășește cu mai mult de 5 % numărul variabilelor colectate pentru domeniul condițiilor de viață la momentul intrării în vigoare a Regulamentului (UE) 2019/1700: în acest fel este îndeplinită cerința prevăzută la articolul 6 alineatul (2) din Regulamentul (UE) 2019/1700.
            
            
               Actul delegat nu are niciun fel de implicații pentru bugetul UE.
            
            
               Actul delegat se referă la o chestiune care privește Spațiul Economic European (SEE), iar aplicarea acestuia trebuie să se extindă, prin urmare, la SEE.
            
            
               REGULAMENTUL DELEGAT (UE) …/… AL COMISIEI
            
            
               din 17.11.2020
            
            
               de completare a Regulamentului (UE) 2019/1700 al Parlamentului European și al Consiliului prin specificarea numărului și a titlului variabilelor pentru domeniul venitului și condițiilor de viață, în ceea ce privește sănătatea și calitatea vieții 
                  
               
            
               (Text cu relevanță pentru SEE)
            
            
               COMISIA EUROPEANĂ,
            
         
         
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2019/1700 al Parlamentului European și al Consiliului din 10 octombrie 2019 de stabilire a unui cadru comun pentru statisticile europene referitoare la persoane și gospodării, bazate pe datele la nivel individual colectate din eșantioane, de modificare a Regulamentelor (CE) nr. 808/2004, (CE) nr. 452/2008 și (CE) nr. 1338/2008 ale Parlamentului European și ale Consiliului și de abrogare a Regulamentului (CE) nr. 577/98 al Consiliului și al Regulamentului (CE) nr. 1177/2003 al Parlamentului European și al Consiliului
                  1
               , în special articolul 6 alineatul (1),
            
            
               întrucât:
            
            
               (1)Pentru a satisface nevoile identificate în subiectele detaliate relevante, Comisia trebuie să precizeze numărul și titlul variabilelor pentru setul de date aferent domeniului condițiilor de viață (EU-SILC).
            
            
               (2)Statisticile UE referitoare la ancheta privind venitul și condițiile de viață („ancheta EU-SILC”) reprezintă un instrument-cheie pentru furnizarea informațiilor solicitate de semestrul european și de Pilonul european al drepturilor sociale, în special în ceea ce privește distribuția veniturilor, sărăcia și excluziunea socială. Totodată, ele oferă informații cu privire la asistența medicală, factorii determinanți ai sănătății, starea de sănătate și dizabilitatea din modulul pe trei ani privind sănătatea, precum și date privind bunăstarea și participarea socială și culturală din modulul pe șase ani privind calitatea vieții.
            
            
               (3)Numărul de variabile care trebuie să fie colectate nu depășește cu peste 5 % numărul de variabile colectate pentru domeniul condițiilor de viață la momentul intrării în vigoare a Regulamentului (UE) 2019/1700, la 3 noiembrie 2019,
            
            
               ADOPTĂ PREZENTUL REGULAMENT:
            
            
               Articolul 1
            
            
               Numărul și titlul variabilelor pentru modulul pe trei ani privind sănătatea și pentru modulul pe șase ani privind calitatea vieții din domeniul venitului și condițiilor de viață sunt stabilite în anexă.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 17.11.2020
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 2611, 14.10.2019, p. 1. 
               
            
      
    ---documentbreak--- 
      
         
         
            
               ANEXĂ 
            
            
            
               Numărul și titlurile variabilelor pentru modulul pe trei ani privind sănătatea și pentru modulul pe șase ani privind calitatea vieții din domeniul venitului și condițiilor de viață.
            
            
            
                     
                        Modulul
                     
                  
                  
                     
                        Subiect detaliat
                     
                  
                  
                     
                        Identificatorul variabilei
                     
                  
                  
                     
                        Denumirea variabilei
                     
                  
               
                     
                        Sănătatea
                     
                  
                  
                     
                        Asistența medicală
                     
                     
                        (6 variabile colectate)
                     
                  
                  
                     
                        HS200
                     
                  
                  
                     
                        Povara financiară a îngrijirilor medicale (cu excepția medicamentelor)
                     
                  
               
                     
                  
                  
                     
                  
                  
                     
                        HS210
                     
                  
                  
                     
                        Povara financiară a serviciilor stomatologice
                     
                  
               
                     
                  
                  
                     
                  
                  
                     
                        HS220
                     
                  
                  
                     
                        Povara financiară a medicamentelor
                     
                  
               
                     
                  
                  
                     
                  
                  
                     
                        PH090
                     
                  
                  
                     
                        Numărul de consultații la un medic generalist sau la un medic de familie în ultimele 12 luni
                     
                  
               
                     
                  
                  
                     
                  
                  
                     
                        PH080
                     
                  
                  
                     
                        Numărul de consultații la un medic stomatolog, ortodontist sau la alți specialiști în stomatologie în ultimele 12 luni
                     
                  
               
                     
                  
                  
                     
                  
                  
                     
                        PH100
                     
                  
                  
                     
                        Numărul de consultații la un medic specialist sau chirurg (cu excepția medicilor stomatologi, a ortodontiștilor sau a altor specialiști în stomatologie) în ultimele 12 luni
                     
                  
               
                     
                  
                  
                     
                        Factori determinanți ai sănătății
                     
                     
                        (8 variabile colectate)
                     
                  
                  
                     
                        PH110A
                     
                  
                  
                     
                        IMC 1 Greutate
                     
                  
               
                     
                  
                  
                     
                  
                  
                     
                        PH110B
                     
                  
                  
                     
                        IMC 2 Înălțime
                     
                  
               
                     
                  
                  
                     
                  
                  
                     
                        PH122
                     
                  
                  
                     
                        Tip de activitate fizică la locul de muncă
                     
                  
               
                     
                  
                  
                     
                  
                  
                     
                        PH132
                     
                  
                  
                     
                        Frecvența activității fizice (nu la locul de muncă)
                     
                  
               
                     
                  
                  
                     
                  
                  
                     
                        PH142
                     
                  
                  
                     
                        Frecvența consumului de fructe (cu excepția sucurilor)
                     
                  
               
                     
                  
                  
                     
                  
                  
                     
                        PH152
                     
                  
                  
                     
                        Frecvența consumului de legume sau salată (cu excepția sucurilor)
                     
                  
               
                     
                  
                  
                     
                  
                  
                     
                        PH171
                     
                  
                  
                     
                        Frecvența consumului de tutun (inclusiv țigaretele electronice sau alte dispozitive electronice similare)
                     
                  
               
                     
                  
                  
                     
                  
                  
                     
                        PH180
                     
                  
                  
                     
                        Frecvența consumului unei băuturi alcoolice de orice tip
                     
                  
               
                     
                  
                  
                     
                        Detalii cu privire la starea de sănătate și dizabilitate
                     
                     
                        (6 variabile colectate)
                     
                  
                  
                     
                        PH101
                     
                  
                  
                     
                        Dificultăți de vedere, chiar și atunci când poartă ochelari sau lentile de contact
                     
                  
               
                     
                  
                  
                     
                  
                  
                     
                        PH111
                     
                  
                  
                     
                        Dificultăți de auz, chiar și atunci când utilizează un aparat auditiv
                     
                  
               
                     
                  
                  
                     
                  
                  
                     
                        PH121
                     
                  
                  
                     
                        Dificultăți de mers pe jos sau de urcare
                     
                  
               
                     
                  
                  
                     
                  
                  
                     
                        PH131
                     
                  
                  
                     
                        Dificultăți de amintire sau concentrare
                     
                  
               
                     
                  
                  
                     
                  
                  
                     
                        PH141
                     
                  
                  
                     
                        Dificultăți (de autoîngrijire cum ar fi) de spălare pe tot corpul sau de îmbrăcare
                     
                  
               
                     
                  
                  
                     
                  
                  
                     
                        PH151
                     
                  
                  
                     
                        Dificultăți de comunicare (utilizarea limbajului uzual, de exemplu, înțelegerea altora sau de către alții)
                     
                  
               
                     
                        Calitatea vieții
                     
                  
                  
                     
                        Bunăstarea
                     
                     
                        (7 variabile colectate)
                     
                  
                  
                     
                        PW241
                     
                  
                  
                     
                        Sentimentul de excludere
                     
                  
               
                     
                  
                  
                     
                  
                  
                     
                        PW030
                     
                  
                  
                     
                        Satisfacție legată de situația financiară
                     
                  
               
                     
                  
                  
                     
                  
                  
                     
                        PW160
                     
                  
                  
                     
                        Satisfacție privind relațiile personale
                     
                  
               
                     
                  
                  
                     
                  
                  
                     
                        PW120
                     
                  
                  
                     
                        Satisfacția în ceea ce privește utilizarea timpului (cantitatea de timp liber)
                     
                  
               
                     
                  
                  
                     
                  
                  
                     
                        PW230
                     
                  
                  
                     
                        Sentimentul de singurătate
                     
                  
               
                     
                  
                  
                     
                  
                  
                     
                        PW090
                     
                  
                  
                     
                        Sentimentul de fericire
                     
                  
               
                     
                  
                  
                     
                  
                  
                     
                        PW180
                     
                  
                  
                     
                        Sprijin din partea altora
                     
                  
               
                     
                  
                  
                     
                        Participarea socială și culturală
                     
                     
                        (13 variabile colectate)
                     
                  
                  
                     
                        PS010
                     
                  
                  
                     
                        Frecventarea cinematografului
                     
                  
               
                     
                  
                  
                     
                  
                  
                     
                        PS020
                     
                  
                  
                     
                        Frecventarea de spectacole live/în direct (piese de teatru, concerte, spectacole de operă, balet și dans)
                     
                  
               
                     
                  
                  
                     
                  
                  
                     
                        PS030
                     
                  
                  
                     
                        Numărul de vizite la obiective culturale
                     
                  
               
                     
                  
                  
                     
                  
                  
                     
                        PS040
                     
                  
                  
                     
                        Numărul de evenimente sportive vizionate în direct
                     
                  
               
                     
                  
                  
                     
                  
                  
                     
                        PS041
                     
                  
                  
                     
                        Practicarea de activități artistice
                     
                  
               
                     
                  
                  
                     
                  
                  
                     
                        PS042
                     
                  
                  
                     
                        Lectura de cărți (inclusiv cărți electronice sau cărți audio, pe parcursul anului)
                     
                  
               
                     
                  
                  
                     
                  
                  
                     
                        PS050
                     
                  
                  
                     
                        Frecvența reuniunilor/întâlnirilor cu familia (rude)
                     
                  
               
                     
                  
                  
                     
                  
                  
                     
                        PS060
                     
                  
                  
                     
                        Frecvența întâlnirilor cu prietenii
                     
                  
               
                     
                  
                  
                     
                  
                  
                     
                        PS070
                     
                  
                  
                     
                        Frecvența contactelor cu familia (rude)
                     
                  
               
                     
                  
                  
                     
                  
                  
                     
                        PS080
                     
                  
                  
                     
                        Frecvența contactelor cu prietenii
                     
                  
               
                     
                  
                  
                     
                  
                  
                     
                        PS110
                     
                  
                  
                     
                        Participarea la activități voluntare formale
                     
                  
               
                     
                  
                  
                     
                  
                  
                     
                        PS111
                     
                  
                  
                     
                        Participarea la activități voluntare informale
                     
                  
               
                     
                  
                  
                     
                  
                  
                     
                        PS102
                     
                  
                  
                     
                        Cetățenia activă